Leif-Erik Holm

Leif-Erik Holm es un politico de Germania. Il nascet li 1-im de august 1970 in Schwerin e es li presidente del political partise Alternative por Germania in li federal land Mecklenburg-Vorpommeria.

Personal e professional vive
Pos li scola Holm aprendet li profession del electro-montero. Pos to il studiat economie in Berlin al Humboldt-Universitá. Il comensat laborar quam moderator in diferent radio-stationes. Pro su engagement por li Alternative por Germania il esset demisset in li annu 2013 in li station Antenne MV u il laborat inter 2006 e 2013.

Il anc laborat quam discjokey.

Leif-Erik Holm es maritat e have un filio.

Political carriera
 2013 Leif-Erik Holm devenit membre del partise Alternative por Germania. Por un brevi periode il esset ja presidente del organisation del partise in li federal land Mecklenburg-Vorpommeria. Holm esset li prim candidate del Alternative por Germania in li electiones al parlament de Germania in li land Mecklenburg-Vorpommeria.
 2014 Leif-Erik Holm es denov electet quam presidente del organisation del partise in li federal land Mecklenburg-Vorpommeria.
 2016 Holm candida quam prim candidate del Alternative por Germania in li electiones al parlament del federal land Mecklenburg-Vorpommeria

Categorie:Alternative por Germania
Categorie:Politicos de Germania